Brongai
Brongai ar abronai, bonai – tauta, gyvenanti Vakarų Afrikoje, istoriniame Aukso krante, dabartinės Ganos ir Dramblio Kaulo Kranto teritorijose. Jų pagrindinės gyvenamos teritorijos yra Ganos Brongų-Ahafo regionas ir Bonduku bei Tandos rajonai Dramblio Kaulo Kranto Zanzano regione. Brongai kalba brongų kalba, kuri priklauso Nigerio-Kongo kalbinei šeimai, akanų kalboms.